E E L N Õ U

NARVA LINNAVALITSUS

K O R R A L D U S


Narva								    ____.11.2018. a nr _____ - k


[bookmark: _GoBack]Narvas Linda tänav 4 hoones 
asuvate ruumide tasuta kasutusse andmine
(SOS Lasteküla Eesti Ühing)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Narva Linna Sotsiaalabiametilt, registrikood 75009148, taotlus, milles palutakse lubada anda SOS Lasteküla Eesti Ühingule, registrikood 80088606, tasuta kasutusse Narvas Linda tänav 4 hoones 5. korrusel asuvad ruumid üldpindalaga 106,9 m² ja üldkasutatavate ruumide osa üldpindalaga 19,5 m² mittetulundusühingu tegevuse korraldamiseks. 

Käesoleval ajal kasutab Narva Linna Sotsiaalabiamet Narvas Linda tn 4 hoones asuvaid ruume üldpindalaga 781,2 m² Linnavara tasuta kasutamise lepingu nr 1/512-T alusel.

Taotlus põhjendatakse sellega, et Narva Linna Sotsiaalabiamet teeb koostööd SOS Lasteküla Eesti Ühinguga, mille tegevuse raames käivitatakse Narva linnas peretugevdamise programm.
Nimetatud programm on suunatud peredele, kes on erinevatel põhjustel laste kasvatamisega hätta sattunud. Programm töötab juhtumikorralduse põhimõttel ja keskendub perede motiveerimisele läbi nende tugevate külgede. Lisaks sellele toimub perede igapäevane juhendamine ja vajadusel pakutakse peredele täiendavaid teenuseid – psühholoogiline nõustamise, laste klubi, logopeedi teenus jne.
Lastekaitse spetsialistide hinnangul on programmi järele väga suur nõudlus.
 
Narva Linna Sotsiaalabiamet taotlust arutati Narva Linnavalitsuse linnavarakomisjoni koosolekul 14.11.2018 (protokoll nr 12) ning otsustati:
1.	Nõustuda Narva Linna Sotsiaalabiameti, registrikood 75009148, taotlusega ning lubada Narva Linna Sotsiaalabiametil anda SOS Lasteküla Eesti Ühingule, registrikood 80088606 tasuta kasutusse Narvas Linda tänav 4 hoones 5. korrusel asuvad ruumid üldpindalaga 106,9 m² ja üldkasutatavate ruumide osa üldpindalaga 19,5 m² mittetulundusühingu tegevuse korraldamiseks.
2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2.	Korra § 7 lg 2 ja § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.


3.  OTSUS

3.1. Lubada Narva Linna Sotsiaalabiametil anda SOS Lasteküla Eesti Ühingule, registrikood 80088606, tasuta kasutusse Narvas Linda tänav 4 hoones 5. korrusel asuvad ruumid üldpindalaga 106,9 m² ja üldkasutatavate ruumide osa üldpindalaga 19,5 m² mittetulundusühingu tegevuse korraldamiseks.

3.2.	Narva Linna Sotsiaalabiametil sõlmida SOS Lasteküla Eesti Ühinguga punktis 3.1 nimetatud linnavara kasutamise leping.

 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks SOS Lasteküla Eesti Ühingule.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

